177 Ingratitudo

Secundum Bernardum in quodam *Sermone*, nichil ita displicet in filiis gracie nec ita obstruit viam gracie sicut ingratitudo. Vnde Seneca libro 3, *De beneficiis*, ingratus est qui se negat beneficum accepisse quod accepit. Ingratus est qui dissimulant accepisse. Vnde 4 Reg. 18[:32]: Ezechias dissimulauit gracias reddere Deo post victoriam habitam de rege Assiriorum.

Ideo statim infirmatus est vsque ad mortem. Et ingratus est qui non reddit, sed ingratissimus est qui oblitus est. Vnde et ille magister *pincernarum* ingratissimus censebatur qui *succedentibus prosperis oblitus est* Joseph *interpretis sui*, Gen. 40[:23]. Gallina quando est in abundancia sicut contigit in autumpno videtur obliuisci vetulam que pauit eam in hyeme. Magister Jacobus de Vitriaco in libro suo *De mirabilibus orientis*, narrat quod lupeus naturaliter infestus est pellicano et pullis eius. Quo absente ascendit arborem et necat pullos quod reperiens parens in redditu suo uulnerat se in latere et sic sanguine suo pullos viuificat. Ex quo facta a Deo debilitatur quod per magnum tempus se non potest iuuare tunc pulli qui grati sunt parente iuuatum alii non curant qua de causa valuerit ingratos de nido abicit. Sicut Gen. 9[:25], Noe ingratum filium Cham maledicendo abiecit; alios duos grados fouit sic in fine seculi. Christus abiciet ingratos, Matt. 25[:41], dicendo, Ite maledicti in ignem. Contra obliuiscentes beneficium dicitur, Heb. 13[:16]: B*eneficencie et communionis nolite obliuisci*, Extra. *De donationibus* c. vltimo.

Vnde dicit Petrus Blessenis *Super Job*, quod ingratitudo est ventus vestros siccans rorem amicicie et fluenta gracie; dispersio virtutum, beneficiorum perdicio, inex- /f. 52rb/ acto meritorum. Vnde quidm ars et natura lex Christus et omnia iura dampnant ingratuiti lamentantur fore natum.